Η **ηβική τρίχα** είναι η τρίχα που βρίσκεται στην περιοχή των γεννητικών οργάνων σε έφηβους και ενήλικες. Η ηβική τρίχα βρίσκεται στην περιοχή γύρω από τα γεννητικά όργανα και μερικές φορές στην κορυφή του εσωτερικού των μηρών. Η ηβική τρίχα βρίσκεται στο όσχεο στους άνδρες και στο αιδοίο στις γυναίκες.

ηβική τρίχα
Αν και αναπτύσσεται μια λεπτή τρίχα σε τμήμα της περιοχής γεννητικών οργάνων, η ηβική τρίχα θεωρείται ότι είναι η βαρύτερη, μεγαλύτερη και τραχεία τριχοφυία που αναπτύσσεται στην εφηβική ηλικία ως αποτέλεσμα των αυξημένων επιπέδων ανδρογόνων στους άνδρες και οιστρογόνων στις γυναίκες. Η ηβική τρίχα διαφέρει από τις υπόλοιπες τρίχες στο σώμα και θεωρείται δευτερεύον σεξουαλικό χαρακτηριστικό. Πολλοί πολιτισμοί θεωρούν την ηβική τρίχα ως ερωτικό στοιχείο. Στους περισσότερους πολιτισμούς η ηβική τρίχα συνδέεται με τα γεννητικά όργανα, όπου αναμένεται ότι τα δύο φύλα θα την κρατούν καλυμμένη ανά πάσα στιγμή. Σε μερικούς πολιτισμούς, είναι συνήθεια το τακτικό ξύρισμα της ηβικής τρίχας ειδικά στις γυναίκες. Αυτή η πρακτική θεωρείται τμήμα της προσωπικής υγιεινής. Σε άλλους πολιτισμούς, η έκθεση της ηβικής τρίχας (για παράδειγμα όταν κάποιος φοράει ένα μαγιό) μπορεί να θεωρηθεί ως αντιαισθητική ή ενοχλητική και ως εκ τούτου είναι ξυρίζεται ή υπάρχει κάποια διαφορετική περιποίηση για να μην είναι ορατή.

Ανάπτυξη
--------

Κλίμακα Τάνερ (γυναίκες)
Η ηβική τρίχα αναπτύσσεται ως απάντηση στην αύξηση των επιπέδων της τεστοστερόνης στα κορίτσια και τα αγόρια. Οι θύλακες τρίχας που βρίσκονται και τονώνονται σε περιοχές με ευαισθησία στα ανδρογόνα αναπτύσσουν ηβική τρίχα. Η κλίμακα του Τάνερ περιγράφει και ποσοτικοποιεί την ανάπτυξη της ηβικής τρίχας. Πριν από την έναρξη της εφηβείας, η περιοχή των γεννητικών οργάνων στα δύο φύλλα έχει πολύ λεπτή τριχοφυία στο δέρμα (φάση 1). Κατά την έναρξη της εφηβείας, το σώμα παράγει αυξανόμενα επίπεδα των ορμονών του φύλου, και σε απάντηση, το δέρμα της περιοχής των γεννητικών οργάνων αρχίζει να παράγει παχύτερη και πιο τραχιά, συχνά πιο κατσαρή, τριχοφυία με γρήγορο ρυθμό ανάπτυξης.

Στους άνδρες, η πρώτη ηβική τριχοφυία εμφανίζεται στην μορφή μερικών αραιών τριχών που συνήθως είναι λεπτές στο όσχεο ή στην επάνω βάση του πέους (στάδιο 2). Μέσα σε ένα χρόνο, οι τρίχες γύρω από τη βάση του πέους αφθονούν (στάδιο 3). Μέσα σε 3 έως 4 χρόνια, η ηβική περιοχή περιτρυγιρίζεται από τριχοφυία (στάδιο 4) και η ίδια η τριχοφυία γίνεται πολύ πιο παχιά και σκούρα, ενώ στα 5 έτη από την αρχή της γρήγορης ανάπτυξης της επεκτείνεται αρκετά, φτάνοντας κοντά στους μηρούς και προς τα πάνω στην κοιλιά προς τον ομφαλό (στάδιο 5).

Η κλίμακα του Τάνερ στους άνδρες
Σε άλλες περιοχές του δέρματος, παρομοίως, αν και είναι ελαφρώς λιγότερο ευαίσθητες σε ανδρογόνα, συνήθως εμφανίζεται ανδρογονική τριχοφυία λίγο αργότερα. Σε μια προσεγγιστική ακολουθία όσον αφορά την ευαισθησία στα ανδρογόνα και την εμφάνιση της ανδρογονικής τριχοφυίας, είναι οι μασχάλες, η περιπρωκτική περιοχή, το άνω χείλος, οι φαβορίτες, οι περιθηλιακές περιοχές (θηλές), η μέση, το στήθος, ο λαιμός κάτω από το σαγόνι, το υπόλοιπο στήθος και τα γένια, τα άκρα και οι ώμοι, οι πλάτες και οι γλουτοί. Αν και γενικά θεωρείται μέρος της διαδικασίας της εφηβείας, η αρχή της εφηβείας είναι διακριτή και ανεξάρτητη από τη διαδικασία της ωρίμανσης των γονάδων που οδηγούν στη σεξουαλική ωρίμανση και τη γονιμότητα. Η ηβική τριχοφυία μπορεί να αναπτυχθεί από τα ανδρογόνα των επινεφριδίων από μόνη της και μπορεί να αναπτυχθεί ακόμη και όταν οι ωοθήκες ή οι όρχεις είναι ελαττωματικές και μη λειτουργικές. Δεν υπάρχει σχεδόν καμία διαφορά στην ικανότητα των ανδρών και των γυναικών να αναπτύσσουν τριχοφυία ως απάντηση στα ανδρογόνα.

Η ηβική τρίχα και η τριχοφυία της μασχάλης μπορεί να έχουν σημαντικές διαφορές στο χρώμα σε σχέση με τα μαλλιά του τριχωτού της κεφαλής. Στους περισσότερους ανθρώπους το χρώμα είναι πιο σκούρο, αν και μερικές φορές μπορεί να είναι πιο ανοιχτόχρωμο, ενώ το χρώμα τους είναι πλησιέστερο με τα ανθρώπινα φρύδια.

Η υφή της ηβικής τριχοφυίας ποικίλλει από σγουρή και κατσαρή έως εντελώς ευθεία, χωρίς να συσχετίζεται απαραίτητα με αυτή της κεφαλής. Οι άνθρωποι με καταγωγή από την Ανατολική Ασία τείνουν να έχουν ευθεία, κυματιστή ηβική τρίχα.

Τα μοτίβα της ηβικής τριχοφυίας μπορεί να ποικίλουν ανάλογα με το φύλο και την εθνικότητα. Τα μοτίβα της ηβικής τριχοφυίας ποικίλλουν μεταξύ των φύλων. Στις περισσότερες γυναίκες, η ηβική κηλίδα είναι τριγωνική και βρίσκεται πάνω από το αιδοίο και το εφηβαίο. Σε πολλούς άνδρες, η ηβική τριχοφυία εκλεπτύνει προς τα πάνω σε μια γραμμή τριχοφυίας που κατευθύνεται προς τον ομφαλό (βλέπε το λήμμα κοιλιακή τριχοφυία), περίπου ένα τρίγωνο με πιο ανοδική κλίση. Όπως και με τη μασχαλιαία (μασχάλη) τριχοφυία, η εκεί τριχοφυία σχετίζεται με τη συγκέντρωση των σμηγματογόνων αδένων στην περιοχή.

Παραπομπές
----------

1. ↑
2. ↑  Green 1998, σελ. 200.
3. ↑
4. ↑  Rogol 2002.
5. ↑  Neill & Lewis 2009, σελ. 25.
6. 1 2 3  Sherrow 2006, σελ. 315.
7. 1 2  Morris 2007.
8. ↑  Ogle & Fox 1998.